Povilas Snarskis

Povilas Snarskis (1889 m. rugpjūčio 25 d. – 1969 m. lapkričio 17 d.) – Lietuvos botanikas.

 Biografija 

1911–1914 m. dirbo Meškuičių mokyklos vedėju, 1920–1925 m. dėstė Joniškėlio žemės ūkio mokykloje. 1929 m. baigė Lietuvos universitetą. 1930–1935 m. dirbo mokytoju Klaipėdoje ir Palangoje, rengė metodinius leidinius mokykloms, dalyvavo Lietuvos gamtininkų draugijos veikloje, tyrė Klaipėdos krašto, vėliau ir visos Lietuvos florą, vadovavo ruošiant chemijos programą vidurinėms mokykloms.SNARSKIS POVILAS (1889–1969) , krastas.klavb.lt 1935–1940 m. Povilas Snarskis dėstė Vytauto Didžiojo universitete, 1940–1967 m. – Vilniaus universitete (nuo 1940 m. mokslų daktaras, nuo 1946 m. – profesorius). 1944–1947 m. Vilniaus universiteto Gamtos fakulteto dekanas, 1944–1948 m. Aukštesniųjų augalų sistematikos, 1948–1963 m. Darvinizmo ir genetikos katedros vedėjas. Taip pat dėstė Vilniaus pedagoginiame institute (1945–1952 m.), buvo jo Botanikos katedros vedėjas (1944–1946 m.).

 Veikla 

Povilas Snarskis tyrinėjo Lietuvos florą, normino terminiją, parengė pirmuosius išsamius augalų pažinimo vadovus. Paskelbė 44 mokslinius ir 6 mokslo populiarinamuosius straipsnius.

 Bibliografija 
 Lietuvos rasakilos (Alchemilla) ir jų išplitimas (1939 m.),
 Vadovas Lietuvos TSR piktžolėms pažinti (1948 m.),
 Vadovas Lietuvos TSR augalams pažinti (1954 m.),
 Dekoratyviniai vijokliniai ir laipiojantieji augalai (su Birute Ribokaite, 1960 m.),
 Vadovas Lietuvos augalams pažinti (1968 m.),
 Lietuvos TSR flora (su kitais, II–IV t., 1961–1971 m.),
 Lietuvos TSR ąžuolynai (1972 m.),
 Vadovas Lietuvos dekoratyviniams medžiams ir krūmams pažinti (su V. Galiniu, 1974 m.).

 Apdovanojimai 
 Nusipelniusio mokslo veikėjo vardas (1959 m.)Snarskis Povilas, paneveziokrastas.pavb.lt
 LTSR valstybinė premija (1965 m., su kitais).

 Šaltiniai 

Kategorija:Lietuvos botanikai
Kategorija:Vilniaus universiteto dekanai
Kategorija:LTSR valstybinės premijos laureatai